Eesti Puhkpillimuusika Ühingu juhatuse koosolek 5. märtsil 2013 kell 10.00-12.30 Paides. 

Kohal: Harry Illak, Bert Langeler, Kaido Kivi, Peeter Änilane, Jüri Takjas, Andres Avarand ja Valdo Rüütelmaa

Puudujaid ei olnud.

Päevakord:

1. Juhatuse töövorm
Harry Illaku ettepanekud võeti vastu töökorra otsustena.
Otsus: Kõik juhatuse liikmed peavad olema võrdselt kõikide teemade seisust teadlikud. Selleks peavad saama kõik juhatuse liikmed koopiatena kogu kirjavahetuse. Samuti vastused kirjadele. Juhatuse tegevus peab toimuma võimalikult laia liikmeskonna huvides. Kõik EPÜ juhatuse otsused protokollitakse. Informatsioon säilitatakse digitaalsel kujul. Kõigil juhatuse liikmetel on õigus tõstatada teemasid. Eelnevalt dokumendid ja ettepanekud ettevalmistada elektrooniliselt.

2. Järgmiste koosolekute kalender
Otsus: Koosolekute kalender soovitavalt teada aasta ette. Koosolekud reeglina toimuvad iga kvartali viimase kuu 5. kuupäeval. Näiteks 5. juuni 2013, 5. september jne. 

3. Elekroonilised töökeskkonnad, mida hakkame kasutama.
Otsus: Valikuteks jäävad võimalikud elektroonilised töökeskkonnad - Dropbox, Google docs, Google Drive jne. Teemat jätkame edaspidi.

4. Rollide jaotusest tööd alustanud juhatuses.
Otsus: Harry Illaku ettepanekud.
Harry Illaku ettepanek vastuvõetud rollide jaotusest ja lühiettekanded:
Harry Illak - rahandus, meediaplaan, kommunikatsioon.
Andres Avarand – toimkondade kureerimine
Jüri Takjas – liikmeskond ja regionaalia
Bert Langeler – välissuhted ja noodikogu
Kaido Kivi – kalenderplaan ja noodikogu
Peeter Änilane – noorsootöö ja noodikogu

5. Eelnevate juhatuste pooleliolevatest tegevustest.
Valdo Rüütelmaa ülevaade pooleliolevatest tegevustest:
*Kultuurkapitali taotlused-aruanded.
*Eesti Puhkpilliorkestrite Turniir 2013 korraldamine (buklett, reklaamid, registreerimised, žürii lepingud, eelarve, taotlused, aruanded, kontserdisaal, ajagraafik jne.)
*Kutsetunnistuste töörühma tööst ülevaade.
*EPÜ 10. sünnipäeva ürituste korraldus (EPÜ tegevuse raamat, kontsert Estonia Kontserdisaalis, puhkpillimuusika konverents jne.)
*Üle-eestiliste puhkpilliürituste toetamisest: Nõmme Pasunapäevad, Hiiumaa Puhkpillipäevad, Võsu Viis jne.
*Raamatupidamisaruanded maksuametile
*Liikmemaksud, arved jm.
*Noodikogu korrashoid, noodide laenutamine.

6. Prioriteetsete tegevuste kaardistamine.
Otsus: Vajadus hakata lähiajal tegelema EPÜ arengukavaga. 

7. Vastutava sekretäri leping
Harry Illaku ettepanekul otsus: Sõlmida vastutava sekretäriga tööleping. Otsida sobiv lepinguvorm ja läbiarutada lepingupunktid.

8. Üleriigiliste kollektiivide seisust.
Valdo Rüütelmaa ülevaade. Praegu töötavad:
 
Eesti Noorte Puhkpilliorkester (peadirigent Aavo Ots, dirigendid Jaan Ots ja Valdo Rüütelmaa) Juhatuse volitused 2008-2013

Vabariiklik Orkestrijuhtide Puhkpilliorkester (peadirigent Bert Langeler, dirigendid Hando Põldmäe, Ott Kask ja Valdo Rüütelmaa). Volitused 2013-2017

Eesti Noorte Brass (dirigendid Aavo Ots, Priit Sonn ja Valdo Rüütelmaa). 

Koosolekut juhatas Harry Illak

Koosolekut protokollis Valdo Rüütelmaa